Γιώργος Μπόγρης

Ο Γιώργος Μπόγρης (Θεσπιές, 19 Φεβρουαρίου 1989) είναι Έλληνας διεθνής καλαθοσφαιριστής. Έχει ύψος 2,10 μέτρα και αγωνίζεται στη θέση του σέντερ για τον Α.Ο. Παλαιού Φαλήρου.

Σταδιοδρομία
Γεννημένος στις Θεσπιές και μεγαλωμένος στη Θήβα,«Γιώργος Μπόγρης: “Υπήρξαν άνθρωποι που υποστήριζαν πως δεν έπαιζα καλά λόγω της σχέσης μου. Δεν μπήκα ποτέ στην διαδικασία να ασχοληθώ”» , άρθρο στον ιστότοπο EnterTV.gr, 8 Οκτωβρίου 2012. ο Μπόγρης ήρθε σε επαφή με το άθλημα μέσω των τμημάτων υποδομής του Κάδμου Θήβας.«Η παρουσίαση των παικτών της Εθνικής 3x3», άρθρο στον ιστότοπο Sport24.gr, 22 Αυγούστου 2012. Σε ηλικία μόλις 14 ετών ο ΠΑΟΚ, ο Άρης και ο Ηλυσιακός εκφράζουν ενδιαφέρον να τον εντάξουν στην ομάδα τους. Ξεκίνησε τελικά την επαγγελματική του πορεία του από τον Ηλυσιακό, για χάρη του οποίου μετακόμισε στην Αθήνα και με τα χρώματα του οποίου αγωνίστηκε για την τετραετία 2005-09 στην Α2 Εθνική.Giorgos Bogris, στατιστικά στην ιστοσελίδα ProBallers.com. Έχοντας διακριθεί με την Εθνική Ελλάδος Νέων έλαβε μεταγραφή στον Παναθηναϊκό που και παρέμεινε για δύο αγωνιστικές περιόδους.

Με την ομάδα αυτή αναδείχθηκε δύο φορές Πρωταθλητής Ελλάδος (2010, 2011) και πανηγύρισε την κατάκτηση της EuroLeague την περίοδο 2010-11. Το 2010 συμμετείχε επίσης στο All Star Game Νέων.Γιώργος Μπόγρης, στατιστικά στην επίσημη ιστοσελίδα του Ε.Σ.Α.Κ.Ε. Στη συνέχεια έκανε ένα σύντομο πέρασμα από το Περιστέρι,«Κάτοικος Περιστερίου ο Μπόγρης» , άρθρο στον ιστότοπο Contra.gr, 5 Αυγούστου 2011. παίζοντας σε δύο αγώνες Κυπέλλου και όντας πρώτος σκόρερ. Λίγο πριν από το τρίτο παιχνίδι του ανακοινώθηκε η αποχώρησή του από την ομάδα, πράγμα καταστροφικό καθώς ο αθλητικός νόμος απαγορεύει σε κάποιον παίκτη να μετακινηθεί σε άλλη ομάδα μεσούσης της σαιζόν. Με τη βοήθεια της Ομοσπονδίας Καλαθοσφαίρισης κινείται δικαστικά και τελικά δικαιώνεται, ο πρώτος Έλληνας παίκτης που καταφέρνει κάτι ανάλογο. Επόμενος σταθμός του ήταν η Θεσσαλονίκη για χάρη του Άρη την περίοδο 2011-12. Το καλοκαίρι του 2012 υπέγραψε συμβόλαιο με την ομάδα του Πανιωνίου Σμύρνης, όπου και παρέμεινε για ένα χρόνο. Τον Αύγουστο του 2013 ο ΠΑΟΚ ανακοίνωσε την έναρξη της συνεργασίας του με τον καλαθοσφαιριστή.«Ανακοίνωσε τον Μπόγρη» , άρθρο στον ιστότοπο BasketNet.gr, 7 Αυγούστου 2013. Τον Αύγουστο του 2014 υπέγραψε συμβόλαιο συνεργασίας με την ομάδα της Ανδόρας, που αγωνίζεται στο ισπανικό πρωτάθλημα, ενώ το καλοκαίρι του 2015 υπέγραψε στην ισπανική Μπιλμπάο. 

Το 2016 υπέγραψε στην ισπανική Ιμπέροσταρ Τενερίφη,Συνεχίζει στην Ισπανία ο Μπόγρης. eurohoops.net. 14/07/2016 με την οποία κατέκτησε τον νεοσύστατο Μπάσκετμπολ Τσάμπιονς Λιγκ, πραγματοποιώντας καλές εμφανίσεις καθώς σε σε 18 αγώνες είχε 8.8 πόντους και 3.5 ριμπάουντ κατά μέσο όρο. 

Τον Ιούνιο του 2017 επέστρεψε στην Ελλάδα μετά από τρία χρόνια για λογαριασμό του Ολυμπιακού. Ο Μπόγρης αποδεσμεύτηκε, δυο χρόνια μετά χωρίς να κατακτήσει κάποιο τίτλο και έχοντας συμπληρωματικό ρόλο στο ρόστερ, αφού στην Basket League σε 20 παιχνίδια είχε 2.4 πόντους και 2.1 ριμπάουντ κατά μέσο όρο σε 9 λεπτά συμμετοχής, ενώ σε 23 παιχνίδια στην Ευρωλίγκα είχε 1.7 πόντους και 0.8 ριμπάουντ σε 5 λεπτά συμμετοχής.

Στις 29 Ιουλίου 2019, ανακοινώθηκε από τον Προμηθέα Πάτρας. Ωστόσο στις 5 Δεκεμβρίου 2019, επέστρεψε ισπανική Τενερίφη. Στις 9 Φεβρουαρίου 2020, κατέκτησε το Διηπειρωτικό Κύπελλο. Στις 30 Ιουνίου 2021, η Τενερίφη ανακοίνωσε την αποδέσμευση του αθλητή.

Τον Αύγουστο του 2021, ανακοινώθηκε από την Α.Ε.Κ με συμβόλαιο έως το τέλος της αγωνιστικής περιόδου 2021-22. Αγωνίστηκε μόλις σε δύο παιχνίδια του Πρωταθλήματος και σε ένα στο Μπάσκετμπολ Τσάμπιονς Λιγκ, όλα στην αρχή της αγωνιστικής περιόδου. Στη συνέχεια βρέθηκε εκτός ομάδας λόγω διαφωνιών με τον προπονητή της ομάδας Στέφανο Δέδα και εντέλει τον Φεβρουάριο του 2022 αποχώρησε από την ομάδα.

Στις 10 Φεβρουαρίου 2022, ανακοινώθηκε επίσημα από τον Απόλλωνα Πάτρας. Στις 11 Αυγούστου 2022, ανανέωσε το συμβόλαιό του με την ομάδα της Πάτρας. Στην αχαϊκή ομάδα 5.1 πόντους και 5.0 ριμπάουντ κατά μέσο όρο ανά παιχνίδι τη σεζόν 2022-23.

Στις 12 Οκτωβρίου 2023, υπέγραψε μονοετές συμβόλαιο με το Μαρούσι.

Εθνική Ομάδα
Ως μέλος της Εθνικής Ελλάδος Παίδων έχει διαγωνιστεί στο Πανευρωπαϊκό Πρωτάθλημα Παίδων το 2004 στην Ηλεία και το 2005 στο Λεόν.Γιώργος Μπόγρης , στατιστικά στην επίσημη σελίδα της Ε.Ο.Κ. Με την Εθνική Εφήβων στο Πανευρωπαϊκό Πρωτάθλημα Εφήβων το 2006 στην Ηλεία και το Αργοστόλι, στο Βαλκανικό Πρωτάθλημα Εφήβων το 2006 στο Βόλο και στο Πανευρωπαϊκό Πρωτάθλημα Εφήβων το 2007 στη Μαδρίτη, όπου και έλαβε με τους συμπαίκτες του το ασημένιο μετάλλιο. Τέλος, με την Εθνική Νέων Ανδρών συμμετείχε στο Πανευρωπαϊκό Πρωτάθλημα Νέων το 2007 στη Ρίγα και στο Πανευρωπαϊκό Πρωτάθλημα Νέων το 2009 στη Ρόδο, όπου και πανηγύρισε το χρυσό μετάλλιο.«Golden Greeks Conquer France», άρθρο στον επίσημο ιστότοπο της FIBA Europe, 26 Ιουλίου 2009. Στη διοργάνωση αυτή αναδείχθηκε πρώτος σκόρερ, πρώτος στις τάπες και δεύτερος ριμπάουντερ της ελληνικής ομάδας. Το 2014 ο Φώτης Κατσικάρης τον κάλεσε για την προετοιμασία της Εθνικής ενόψει του Παγκοσμίου Κυπέλλου 2014.Οι εκλεκτοί του Φώτη Κατσικάρη για το Παγκόσμιο Κύπελλο 2014, gazzetta.gr, 13/07/2014 Επίσης συμμετείχε στο προολυμπιακό Τουρνουά του 2016 στο Τορίνο.

Τίτλοι-Διακρίσεις
 Ομαδικοί

 Παναθηναϊκός 

 2x Πρωταθλήματα Ελλάδας: (2010, 2011)
Ευρωλίγκα: (2011)

 Ιμπεροστάρ Τενερίφη 

Μπάσκετμπολ Τσάμπιονς Λιγκ: (2017)
Διηπειρωτικό Κύπελλο: (2020)

Ατομικοί
 Πιο βελτιωμένος παίκτης του Πρωταθλήματος Ελλάδας: (2014)

 3x Ελληνικό All-Star Game: (2014, 2019, 2023)
 Πολυτιμότερος Παίκτης της εβδομάδας στο Μπάσκετμπολ Τσάμπιονς Λιγκ: (2017)
 Καλύτερη Πεντάδα στο Μπάσκετμπολ Τσάμπιονς Λιγκ: (2017)
Πρώτος σκόρερ στο Μπάσκετμπολ Τσάμπιονς Λιγκ: (2017)

Με τις εθνικές ομάδες
 1η θέση στο Ευρωμπάσκετ Κ-20: 2009
 2η θέση στο Ευρωμπάσκετ Κ-18: 2007

Παραπομπές

Εξωτερικοί σύνδεσμοι


 Γιώργος Μπόγρης, στατιστικά στην επίσημη ιστοσελίδα του Ε.Σ.Α.Κ.Ε.
 Giorgos Bogris, προφίλ στην επίσημη ιστοσελίδα της FIBA Europe (U20 European Championship Men 2009). 
 Giorgos Bogris, στατιστικά στην ιστοσελίδα ProBallers.com. 
 Giorgos Bogris, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΜΚ Ανδόρα
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας